स्कूटर में कार जैसे एडवांस्ड Key-लेस इंजन स्टार्ट/स्टॉप फीचर, डिजिटल मीटर भी मिलेगा
होंडा मोटरसाइकिल एंड स्कूटर इंडिया (HMSI) ने मोटो स्कूटर को H-Smart टेक्नोलॉजी के साथ लॉन्च किया है। स्कूटर में कार जैसे फीचर दिए गए हैं।  Dio
होंडा मोटरसाइकिल एंड स्कूटर इंडिया (HMSI) ने मोटो स्कूटर Dio को H-Smart टेक्नोलॉजी के साथ लॉन्च किया है। स्कूटर में कार जैसे फीचर दिए गए हैं। इसमें एक अपडेटेड डिजिटल डिस्प्ले भी दिया गया है, जो रीयल-टाइम माइलेज, एवरेज माइलेज और डिस्टेंस टू एम्पटी की जानकारी देगा। एक्टिवा और एक्टिवा 125 के बाद स्मार्ट की पाने वाला यह कंपनी का तीसरा स्कूटर है।
इसके अलावा डियो स्मार्ट सेफ, स्मार्ट अनलॉक, स्मार्ट स्टार्ट और स्मार्ट फाइंड जैसे फीचर्स से लैस है। कंपनी ने हाल ही में H-Smart टेक्नोलॉजी फीचर के साथ एक्टिवा 110 और एक्टिवा 125 को लॉन्च किया था। कंपनी ने स्कूटर को BS 6 फेज-II एमिशन नॉर्म्स के अनुसार अपडेट भी किया है।
2023 होंडा डियो की कीमत
होंडा डिओ के स्टैंडर्ड वैरिएंट की कीमत में 1,000 रुपए की बढ़ोतरी की गई है और DLX की कीमत अब 74,212 रुपए (एक्स-शोरूम) है। नई डियो की बुकिंग शुरू हो गई है और जल्द ही डिलीवरी शुरू की जाएगी। होंडा डियो इंडियन मार्केट में TVS स्कूटी Zest, हीरो Xoom को टक्कर देगी। स्कूटर में चार कलर ऑप्शन मिलते हैं। इनमें मैट संगरिया रेड मैटेलिक, मैट एक्सिस ग्रे मैटेलिक, डेजल यलो मैटेलिक और मैट मार्बल ब्लू मैटेलिक शामिल है।
2023 होंडा डियो के वैरिएंट की एक्स-शोरूम कीमतें 
होंडा Dio H-Smart : इंजन और पावर
स्कूटर में 109.51CC का सिंगल सिलेंडर PGM-FI अपडेटेड ऑन-बोर्ड डाइग्नोस्टिक-2 (OBD2) फैन कूल्ड, 4 स्ट्रोक, SI इंजन दिया गया है। इंजन eSP के साथ आता है, जो स्कूटर को साइलेंट तरीके से स्टार्ट करने के लिए तैयार करता है। ये इंजन 8000rpm पर 7.8 bhp की पावर और 4750rpm पर 9nm का पीक टॉर्क जनरेट करता है। स्कूटर E-20 कंप्लाइंट पेट्रोल पर भी चलेगी।
होंडा Dio H-Smart : फीचर्स
इसके स्पेसिफिकेशन की बात करें तो ये स्कूटर अलॉय व्हील्स के साथ आती है। इसके अलावा स्कूटर में एलईडी डे-टाइम रनिंग लैंप के साथ एलईडी हेडलैंप, न्यू डिजाइन पोजिशन लैंप, टेलीस्कॉपिक सस्पेन्शन और फ्रंट 90/90-12 ट्यूबलेस टायर, न्यू फुली डिजिटल मीटर, एक्सटर्नल फ्यूल कैप, इंजन स्टार्ट/स्टॉप स्विच जैसे फीचर मिलते हैं।
​​​​​​स्मार्ट की के फीचर
